Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E; 40/12 – ZUJF, 158/20 – ZintPK-C in 203/20 – ZIUPOPDVE, v nadaljevanju ZJU)

**MINISTRSTVO ZA OBRAMBO**, Vojkova cesta 55, 1000 Ljubljana, **objavlja javni natečaj** za zasedbo prostega uradniškega delovnega mesta

**SVETOVALEC ZA PRAVNE ZADEVE** (m/ž), (šifra **DM 1236**)

**v Upravi RS za zaščito in reševanje, Službi za podporo vodenju,**

za nedoločen čas, s polnim delovnim časom.

Naloge uradniškega delovnega mesta se opravljajo v nazivu svetovalec III, svetovalec II in svetovalec I.

Kandidati, ki se bodo prijavili na to delovno mesto, morajo izpolnjevati naslednje pogoje:

**Zahtevana izobrazba**:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja); smer (KLASIUS): **PRAVO;**
* najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja); smer (KLASIUS): **PRAVO;**
* najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja); smer (KLASIUS): **PRAVO;**

**Zahtevane delovne izkušnje**:

* najmanj 7 mesecev.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

**Delovne izkušnje se dokazujejo z verodostojnimi listinami**, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino, če ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali magistrsko izobrazbo (druga bolonjska stopnja).

**Posebni pogoji**:

* obvezno usposabljanje za imenovanje v naziv,
* strokovni izpit iz upravnega postopka,
* dovoljenje za dostop do tajnih podatkov stopnje »zaupno« (Z, Z-E,Z-N).

Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo izbrani kandidat moral opraviti usposabljanje za imenovanje v naziv najkasneje v enem letu od sklenitve pogodbe o zaposlitvi.

Strokovni izpit iz upravnega postopka bo moral izbrani kandidat, v skladu s tretjim odstavkom 31. člena Zakona o splošnem upravnem postopku (Uradni list RS, št. 24/06-UPB, 105/06-ZUS-1, 126/07, 65/08, 8/10, 82/13 in 175/20 - ZIUOPDVE) opraviti najkasneje v treh mesecih od sklenitve delovnega razmerja.

**Želena znanja, sposobnosti in lastnosti**:

* angleški jezik SLP 2221.

**Delovne naloge:**

|  |
| --- |
| * sodelovanje pri pripravi mnenj in pripomb na predloge zakonskih in podzakonskih aktov iz pristojnosti uprave oziroma ministrstva,
* izdelava pogodb, pravnih mnenj in drugih pravnih aktov,
* vodenje zahtevnih upravnih postopkov,
* sodelovanje pri usposabljanju vključenih v sistem varstva pred naravnimi in drugimi nesrečami,
* opravljanje operativnih nalog zaščite, reševanja in pomoči,
* izvajanje drugih nalog s področja dela uprave po odredbi nadrejenega.
 |

**Prijava na prosto uradniško delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga tega javnega natečaja, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev.**

**Prijava mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere morajo biti razvidni stopnja in smer izobrazbe (študijski program) ter leto in ustanova, na kateri je bila izobrazba pridobljena;
2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V prijavi kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu;
3. izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja
po uradni dolžnosti, in o tem, da ni bil obsojen na nepogojno kazen zapora v
trajanju več kot šest mesecev (potrdilo izda Ministrstvo za pravosodje),
* zoper njega ni bila vložena pravnomočna obtožnica zaradi naklepnega kaznivega
dejanja, ki se preganja po uradni dolžnosti (potrdilo izda pristojno sodišče);
1. pisno izjavo, da soglaša, da se zanj opravi varnostno preverjanje za dostop do tajnih podatkov stopnje “zaupno” skladno z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11 in 8/20),
2. izjavo, da za namen tega javnega natečaja dovoljuje Ministrstvu za obrambo pridobitev podatkov iz 3. točke iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, priloženih izjav in dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjujejo natečajnih pogojev.

Izbrani kandidat bo delo na delovnem mestu svetovalec za pravne zadeve v Službi za podporo vodenju, Upravi RS za zaščito in reševanje, opravljal v nazivu svetovalec III, z možnostjo napredovanja v naziv svetovalec II oziroma svetovalec I.

Z izbranim kandidatom bo sklenjeno delovno razmerje za nedoločen čas, s polnim delovnim časom, v kolikor po opravljenem predhodnem zdravstvenem pregledu ter varnostnem preverjanju po Zakonu o tajnih podatkih, ne bo ugotovljenih zadržkov. Delo se bo opravljalo v prostorih Uprave RS za zaščito in reševanje, Službe za podporo vodenju, na naslovu Vojkova cesta 61 v Ljubljani, oziroma v drugih njegovih uradnih prostorih.

Kandidat vloži prijavo v pisni obliki (**OBVEZNO NA PRILOŽENEM OBRAZCU “VLOGA ZA ZAPOSLITEV”**), ki jo pošlje v zaprti ovojnici **z označbo**: »Za javni natečaj za delovno mesto svetovalec za pravne zadeve, št. 110-134/2021« **na naslov**: Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer v roku **8 dni po objavi** na spletnem portalu državne uprave GOV.SI in Zavoda Republike Slovenije za zaposlovanje, torej do vključno 9. 9. 2021. Za pisno obliko prijave se šteje tudi elektronska oblika, poslana na elektronski naslov glavna.pisarna@mors.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku javnega natečaja bo objavljeno na spletnem portalu državne uprave GOV.SI.

Informacije o izvedbi javnega natečaja je možno dobiti pri Mateji Novak, tel. št. 01/471 1447.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.